Ratan Tata
సంక్షోభంపై టాటా ‘సర్దు బాట!
ముంబై, అక్టోబరు 31: టాటాసన్స్‌ ఛైర్మన్‌గా సైరస్‌మిస్త్రీని తొలగించి ఆయన స్థానంలో తాత్కాలిక ఛైర్మన్‌గా రతన్‌టాటాను నియమించిన తర్వాత సంక్షోభం మరింత ముదురుతూ వస్తోంది. సైరస్‌ మిస్త్రీ హయాంలో ఏర్పాటుచేసిన గ్రూప్‌ ఎగ్జిక్యూటివ్‌ కౌన్సిల్‌సభ్యులు రాజీనామాలు చేయడంతో టాటాసన్స్‌ కార్యకలాపాల్లో వీడని అనిశ్చితి తొంగిచూస్తున్నట్లు నిపుణులు అంచనా. టాటాగ్రూప్‌ మానవవనరుల విభాగం ముఖ్య అధికారి ఎన్‌ఎస్‌రాజన్‌ శుక్రవారం రాజీనామాచేసారు. అలాగే మధుకన్నన్‌, నిర్మల్య కుమార్‌లు కూడా వైదొలిగారు. ఇదిలా ఉంటే పరిస్థితిని చక్కదిద్దేందుకు టాటాట్రస్టులకు చెందిన దారి యస్‌ ఖంబాటా సైరస్‌ మిస్త్రీ, రతన్‌ టాటాలమధ్య సంప్రదింపులు జరిపే ప్రక్రియనుప్రారంబించి పరి స్థితిని సద్దుమణిగే చర్యలు చేపట్టినట్లు సమాచారం. టాటాసన్స్‌లో టాటాట్రస్టులు మెజార్టీ వాటాతో ఉన్నాయి. గడచిన కొన్నిరోజులుగా రతన్‌టాటా హయాంలోని టాటాసన్స్‌, ఉద్వాసనకు గురైన సైరస్‌ మిస్త్రీలు ఒకరిపై ఒకరు ఆరో పణలు చేసుకుంటున్నారు. టాటాగ్రూప్‌ కేవలం మిస్త్రీ పట్టుకోల్పోయి విశ్వాసం సన్న గిల్లేలా చేసుకున్నారని అందు కే తొలగించినట్లు టాటాగ్రూప్‌ చెపుతుంటే అన్ని నిర్ణయాలు బోర్డులో చర్చించిన తర్వాత మాత్రమే జరిగాయని సైరస్‌ మిస్త్రీ చెపుతున్నారు టాటా సన్స్‌ బోర్డుకు తెలియజేసిన తర్వాత మాత్రమే టాటాపవర్‌ వెల్‌స్పన్‌ పునరుత్పత్తి విద్యుత్‌ ను 1.4బిలియన్‌ డాలర్ల వ్యయంతో కొనుగోలుకు నిర్ణ యించినట్లు మిస్త్రీ స్పష్టం చేస్తున్నారు. టాటాసన్స్‌ జాబితా కాని కంపనీ కావడంతో కొంతమందికి పరి మితం అయిమాత్రమే జవాబుదారిఅవుతుంది. ఇప్పటికే సెబి, భారతపౌరవిమానయాన మంత్రిత్వశాఖ, ఎన్‌ఫోర్స్‌మెంట్‌ డైరెక్టరేట్‌ వంటి సంస్థలు మిస్త్రీ చేసిన ఆరోపణలు అభియోగాలపై దృష్టిసారించాయి. ఇక 104 బిలియన్‌ డాలర్ల వ్యయంతో ఉన్న ఈ కంపెనీలు షేర్లు గతవారం భారీగా దిగజారాయి. టాటా స్టీల్‌ 5.1శాతం, ఇండియన్‌ హోటల్స్‌ లిమిటెడ్‌ 13శాతం, టాటామోటార్స్‌ 1.4శాతం క్షీణించాయి. అయితే ఈ పరిస్థితిని సద్దుమణిగించేటట్లు చర్యలు తీసుకునేందుకు టాటాట్రస్టు సంస్థల ప్రతినిధులు ఇరువర్గాలతోను సన్నిహిత సంబంధం ఉన్న ప్రముఖులు సంప్రదింపులు జరుపుతున్నట్లు కార్పొరేట్‌ నిపుణులు అంచనా.